Tom Henrik Beck

Tom Henrik Beck (født 22. juli 1947 i Oslo, død 28. mai 2011) var er en norsk jurist, sakprosaforfatter og advokat med arbeidsrett som sitt spesialfelt. Han var blant annet avdelingsdirektør i Norsk Arbeidsgiverforening. 

Beck studerte juss ved Universitetet i Oslo og ble Cand.jur. i 1976. Han ble advokatfullmektig i 1979 og arbeidet først i en fagforening, deretter var han i en årrekke ansatt som avdelingsdirektør i en av NAFs (nå NHO). Etter dette etablerte han advokatfirmaet Storeng, Beck & Due Lund sammen med advokatene Arve Due Lund og Nils Storeng. Han var forfatter av flere juridiske lærebøker innen både entrepriserett og arbeidsrett.CappelenDamm - Tom Henrik Beck

Beck var en ivrig slalåmkjører i sine yngre dager og deltok i mange konkurranser for klubben Njård. I 1970 vant han et renn som ble holdt mellom de europeiske juridiske fakulteter i St. Moritz. Han tok i tillegg sølv i storslalåm.Aftenposten aften -  Juristene kunne også gå på ski (20.1.1970, s.11) Han var også en ivrig kajakkjører og deltok to ganger i New York City Marathon, samt flere ganger i Birkebeinerløpet og Vasaloppet.

Han ble i 1977 gift med Eva Imislund (f. 1954).

Beck døde av hjertestans under en kajakkkonkurranse i 2011.Aftenposten - Dødsfal (7.6.2011, s.7)

 Referanser 

 Eksterne lenker 

Kategori:Norske advokater
Kategori:Personer fra Oslo
Kategori:Fødsler i 1947
Kategori:Dødsfall i 2011